সংদীপ্ত শক্তি

আলোকমিতির আলোচনায় মানব চোখে অনুভূত আলোর শক্তিকে সংদীপ্ত শক্তি বলে। একে কখনো কখনো আলোর পরিমাণ-ও বলা হয়।electropedia, ইন্টারন্যাশনাল ইলেকট্রোটেকনিক্যাল কমিশন এর International Electrotechnical Vocabulary (IEV) : entry # 845-21-037 সংদীপ্ত শক্তি নামক রাশিটি বিকীর্ণ শক্তির মতো কোনও বস্তুনিষ্ঠ ভৌত রাশি নয়, কারণ মানুষের চোখ বর্ণালীর কেবল দৃশ্যমান অংশই দেখতে পায় এবং আলোকীয় বর্ণালীর বিভিন্ন তরঙ্গদৈর্ঘ্যের আলোর প্রতি মানব চোখের সংবেদনশীলতা বিভিন্ন রকম হয়ে থাকে। উজ্জ্বল পরিবেশে অভিযোজনের ক্ষেত্রে মানুষের চোখ ৫৫৫ ন্যানোমিটার তরঙ্গদৈর্ঘ্যের আলোতে সবচেয়ে বেশি সংবেদনশীল হয়। অর্থাৎ কোনও প্রদত্ত বিকীর্ণ শক্তিবিশিষ্ট আলোর তরঙ্গদৈর্ঘ্য যদি ৫৫৫ ন্যানোমিটার হয়, তাহলে সেটির সংদীপ্ত শক্তি অপেক্ষাকৃত দীর্ঘ বা হ্রস্ব তরঙ্গদৈর্ঘ্যের আলোর তুলনায় বেশি হবে। দৃশ্যমান বর্ণালীর সীমার বাইরের কোন আলো বা বিকিরণের বিকিরণ শক্তি যাই থাকুক না কেন, এর সংদীপ্ত শক্তি শূন্য হবে।

আন্তর্জাতিক একক পদ্ধতিতে (এসআই) সংদীপ্ত শক্তির একক লুমেন সেকেন্ড। এই এককটি অনানুষ্ঠানিকভাবে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের নামানুসারে টলবট নামেও পরিচিত। অন্যান্য পরিমাপ পদ্ধতিতে সংদীপ্ত শক্তিকে শক্তির মৌলিক এককের মাধ্যমে প্রকাশ করা হতে পারে।

ব্যাখ্যা
বিকীর্ণ শক্তির () সাথে দীপন শক্তির () এর সম্পর্ক নিচের গাণিতিক সমীকরণ দিয়ে প্রকাশ করা যায়—

যেখানে  হল আলোর তরঙ্গদৈর্ঘ্য এবং  হল সংদীপ্তি দক্ষতা অপেক্ষক যা আলোর বিভিন্ন তরঙ্গদৈর্ঘ্যে মানব চোখের সংবেদনশীলতা নির্দেশ করে।

সংদীপ্ত শক্তি হল নির্দিষ্ট সময় ব্যবধানে সংদীপ্ত প্রবাহের নিম্নরূপ সমাকলন:

মাত্রা সমীকরণ
সংদীপ্ত শক্তিকে Q প্রতীকের দ্বারা সূচিত করা হয়। কখনো কখনো  W-ও ব্যবহার করা হয়। সংদীপ্ত শক্তির মাত্রা সমীকরণ:—
 Q = TJ 
যেখানে T হল সময় এবং J হল সংদীপ্ত প্রবাহ ঘনত্ব।
অথবা,
M L2 T−2
যেখানে  M হল  ভর, L হল দৈর্ঘ্য এবং T হল সময়।

একক এবং এককের রূপান্তর
আন্তর্জাতিক একক পদ্ধতিতে সংদীপ্ত শক্তির একক হল লুমেন-সেকেন্ড। ৫৫৫ ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে ১০৭ আর্গ পরিমাণ বিকীর্ণ শক্তি নিঃসরিত হলে সেটির সংদীপ্ত শক্তি ৬৮০ লুমেন ধরা হয়। অন্যান্য এককের সাথে লুমেন-সেকেন্ডের সম্পর্ক: 
(যাচাই করে দেখতে ক্লিক করুন যাচাই ১ অথবা যাচাই ২ অথবা যাচাই ৩)
1 lm⋅s = 1 cd.sr.s
1 lm⋅s = 1 T = 1 Lumberg
1 lm⋅s = 1.0×107 lumerg 
1 lm⋅s = 0.016 666 667 Lumen minute (lmmin)
1 lm⋅s = 0.000 277 778 Lumen hour (lmh)
1 lm⋅s =  erg 
1 lm⋅s =  Joule

তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:আলোকবিজ্ঞান
বিষয়শ্রেণী:ভৌত রাশি
বিষয়শ্রেণী:আলোকমিতি